UP Coronavirus Update: यूपी में पिछले 24 घंटों में कोरोना से 82 और मरीजों की मौत, 642 नए मामले आए
उत्तर प्रदेश में पिछले 24 घंटों में गुरुवार (10 जून) को कोरोना वायरस से 82 लोगों की मौत होने के साथ ही राज्य में महामारी से मरने वालों की संख्या बढ़कर 21,597 हो गयी है।
लखनऊ। उत्तर प्रदेश में पिछले 24 घंटों में गुरुवार (10 जून) को कोरोना वायरस से 82 लोगों की मौत होने के साथ ही राज्य में महामारी से मरने वालों की संख्या बढ़कर 21,597 हो गयी है। स्वास्थ्य विभाग द्वारा गुरुवार को जारी बुलेटिन के अनुसार, राज्य में कोरोना वायरस संक्रमण के 642 नए मामले आए हैं। राज्य में अभी तक कुल 17,01,072 लोगों के संक्रमित होने की पुष्टि हुई है। पिछले 24 घंटों में राज्य में 1,231 लोग ठीक हुए बुलेटिन के मुताबिक, पिछले 24 घंटे में कानपुर नगर में 15, गोरखपुर में आठ, बरेली में पांच, सहारनपुर, आगरा, देवरिया, झांसी और गोंडा में चार-चार लोगों की मौत संक्रमण से हुई है। प्रदेश में 642 नये रोगियों में वाराणसी से 38, लखनऊ से 37, गोरखपुर से 30, आजमगढ़, गौतमबुद्धनगर और आगरा से 24-24 रोगी शामिल हैं। पिछले 24 घंटों में 1,231 रोगी संक्रमण मुक्त हुए हैं। अभी तक प्रदेश में कुल 16,67,232 लोग संक्रमण मुक्त हुए हैं। वहीं प्रदेश में फिलहाल 12,243 मरीजों का इलाज चल रहा है। जानिए यूपी में कोरोना वैक्सीनेशन का हालउत्तर प्रदेश अपर मुख्य सचिव सूचना नवनीत सहगल ने बताया कि आज कोरोना के 642 नए कोविड मामले दर्ज़ किए गए हैं। प्रदेश में कुल सक्रिय मामलों की संख्या 12,642 रह गई है। आज 1231 लोग रिकवर हुए हैं। पॉजिटिविटी दर 0.3% रह गई है। अब तक 2,15,88,323 डोज़ दी जा चुकी हैं। कल 3,91,000 लोगों को वैक्सीन की डोज़ लगाई गई। टीकाकरण की संख्या अगले महीने से प्रतिदिन 10 लाख करने का प्रयास किया जाएगा। अगले 3 महीने में 10 करोड़ लोगों के वैक्सीनेशन का लक्ष्य पूरा करने की कोशिश की जाएगी।